Ritah Namayanja Kivumbi

Ritah Namayanja Kivumbi (Yazaalibwa nga 1 Ogwokutaano, 1980). Munnayuganda muzibe w'amaaso nga dayirekita w'eby'okusiiga n'okukuba, omuddukanya w'eby'okusiiga n'eby'okukuba ebifaananyi,  era omwogezi azzaamu abantu amaanyi. Ono ye mutandisi era dayirekita w'ebyemikono owa Magezi Arts Exhibition Centre mu kiseera kino esangibwa ku Namirembe Guest House mu Kampala . Mu 2016, Namayanja yaweebwa omudaali gwa zaabu ogwa pulezidenti nga gwamuweebwa Pulezidenti Museveni  ng’amusiima olwa kaweefube gwe yakola mu kuwa abavubuka n’abakyala amaanyi. Ono era amanyiddwa nga Ritah Wise .

 Obuto bwe n’okusoma kwe 
Namayanja yasomerako mu ssomero lya Uganda Martyrs Senior School Namugongo ( Okumala Siniya Eyookuna ) ne Uganda Martyrs High School, Rubaga ( Okumala Siniya Eyoomukaaga). https://www.monitor.co.ug/uganda/lifestyle/reviews-profiles/out-of-sight-not-out-of-mind-woman-s-love-for-art-lives-on-1878846

Yayingira yunivasite y’e Makerere gye yatikkirwa diguli esooka mu by’enkulaakulana n’oluvannyuma n’afuna diguli eyookubiri mu Mpisa n’okuddukanya abantu. 

 Omulimu gwe 
Namayanja nga tannaziba amaaso, yaliko omuddukanya ekifo awateekebwa ebisiige ku yunivasite y’e Makerere era yategeka omwoleso gw’ebisiige ogwa Magezi mu Gwomwenda 2008. https://observer.ug/lifestyle/66461-blind-kivumbi-s-art-and-artistic-children-are-a-marvel

Mu 2008, ng’ebula akaseera katono Namayinja azibe amaaso, yatandikawo ekifo awateekebwa ebisiige ekiyitibwa Magezi Arts Gallery. Mu Gwekkuminoogumu gwa 2008, Namayanja yafunanga okulumwa  omutwe okwamaanyi ate nga gwa kumukumu era n’aziba amaaso oluvannyuma lw’omwezi gumu, ekyamuviirako okugwa mu kwennyikira n’okwesaasira okumala emyaka musanvu. 

Mu Gwokutaano gwa 2015, yazuukiza ekifo kya Magezi arts gallery nga kino kikola ku bika by'ebisiige eby’enjawulo era nga kitendeka n’abayizi okuva mu matendekero ag’awaggulu . https://www.bukedde.co.ug/articledetails/115518 Mu 2016, ku lunaku lw’abakyala mu nsi yonna, Namayanja yaweebwa omudaali gwa pulezidenti ogwa Zaabu nga gwamuweebwa Pulezidenti Museveni ng’amusiima olwa kaweefube gwe yakola mu kuwa abavubuka n’abakyala amaanyi. https://www.newvision.co.ug/articledetails/1530581

 Ebijuliziddwa 

 Ebijuliziddwa wabweru wa wikipedia 

 Website of Magezi Arts Gallery